
ОБЩИНСКИ СЪВЕТ - КИРКОВО


НАРЕДБА
ЗА ОРГАНИЗАЦИЯТА И ДЕЙНОСТТА НА КЛУБА НА ПЕНСИОНЕРА И ХОРАТА С УВРЕЖДАНИЯ В ОБЩИНА КИРКОВО


В сила от 27.05.2016 г.
Приета на заседание на Общински съвет – Кирково с Решение № 111/27.05.2016 г. на Общински съвет –Кирково, Изм. с решение №160/06.08.2020г. по Административно дело №176/2020г. на Административния съд- Кърджали, изм. и доп. с решение №200 от протокол. № 20/ 16.06.2025г. на ОбС-Кирково.





с. Кирково
май, 2016 г.



[bookmark: _GoBack]Раздел І
ОБЩИ ПОЛОЖЕНИЯ
Чл. 1. (Отм. и изм. с решение №160/06.08.2020г. по Административно дело №176/2020г. на Административния съд- Кърджали) С тази наредба се уреждат организацията и дейността на клуба на пенсионера, като форма за социална интеграция и социални услуги в общността.
Чл. 2. (Отм. и изм. с решение №160/06.08.2020г. по Административно дело №176/2020г. на Административния съд- Кърджали) Клубът има за цел да съдейства за поддържане на социалните контакти и да подпомогне социалната интеграция на пенсионерите.
Чл. 3. За изпълнение на своите цели и инициативи клубът си сътрудничат с общинска администрация, държавни органи, неправителствени организации, фондации и други.
Чл. 4. (Отм. и изм. с решение №160/06.08.2020г. по Административно дело №176/2020г. на Административния съд- Кърджали) Клубът е достъпен за всички лица в пенсионна възраст, без ограничение на възраст, пол и етническа принадлежност, при спазване на правилника за вътрешния ред.

Раздел ІІ
СЪЗДАВАНЕ, ОРГАНИЗАЦИЯ И УПРАВЛЕНИЕ
Чл. 5. Клубовете се учредяват на териториален принцип в населените места на Община Кирково.
Чл. 6. Клубовете на пенсионера и хората с увреждания се разкриват при следните условия:
1. (Отм. и изм. с решение №160/06.08.2020г. по Административно дело №176/2020г. на Административния съд- Кърджали) Да имат минимум 25 желаещи пенсионери;
2. Подаване на писмено заявление до кмета на общината с приложени документи за избор и представителство.
Чл. 7. Клубът се открива, закрива и премества с решение на Общинския съвет.
Чл. 8. (1) Помещението за учредения  клуб се определя с решение на Общинския съвет, а настаняването и обзавеждането им става със заповед на Кмета на общината.
(2) При липса на общинско помещение подходящо за тази цел може да бъде предоставено помещение или имот нает от община Кирково след решение на Общинския съвет.
(3) По изключение могат да се ползват помещения предоставени на клубовете от физически или юридически лица.
Чл. 9. (1)Кметът на община Кирково назначава уредник на клуба на трудов/граждански договор.
(2) Задълженията на уредника се определят в длъжностна характеристика, изработена от общинска администрация.
Чл. 10. (1) (Отм. и изм. с решение №160/06.08.2020г. по Административно дело №176/2020г. на Административния съд- Кърджали) Клубът организира и провежда дейности и мероприятия със социален, здравен и културен характер, които съдействат за постигане и поддържане на пълноценно социално включване и социална интеграция в общността на пенсионерите.
(2) Основни дейности, които трябва да бъдат включени в правилника за вътрешния ред на клуба са:
-индивидуално и групово четене на книги, вестници, списания;
-изнасяне на беседи и лекции;
-организиране на културно-масови мероприятие и художествена самодейност;
-организиране на екскурзии;
-организиране на игри на шах, табла и други;
-честване на празници – национални, религиозни, рождени дни;
-физкултурни занимания;
-организиране и участие в трудови дейности;
-организиране на здравно-профилактични мероприятия;
-подпомагане на членовете на клуба, намиращи се в затруднено положение;
-други.
(3) (Отм. и изм. с решение №160/06.08.2020г. по Административно дело №176/2020г. на Административния съд- Кърджали) В клубовете на пенсионера  се разрешава консумацията на чай, кафе, пакетирани захарни изделия, безалкохолни напитки, съгласно изискванията на Регионалната здравна инспекция. Не се разрешава търговска дейност. При констатирани нарушения, санкциите са  за сметка на на лицето, допуснало търговската дейност.
Чл. 11. (Отм. и изм.  с решение №160/06.08.2020г. по Административно дело №176/2020г. на Административния съд- Кърджали) Отдел „Образование, култура, здравеопазване, социални дейности, спорт и туризъм“, подпомага методически и организационно клубовете на пенсионера.
Чл. 12. Органи на управление на клуба са общото събрание, клубният съвет и контролната комисия.
Чл. 13. (1) (Отм. и изм. с решение №160/06.08.2020г. по Административно дело №176/2020г. на Административния съд- Кърджали) Общото събрание на клуба се състои от всички пенсионери, ползващи неговите услуги. Свиква се най-малко веднъж в годината и се счита за редовно, ако са присъствали 50% плюс един от ползващите услугите на клуба. Решенията му са валидни при обикновено мнозинство от присъстващите.
(2) Общото събрание:
-приема правилник за вътрешния ред на клуба;
-обсъжда и приема отчетния доклад на клубния съвет и контролната комисия;
-избира клубен съвет в състав от 3 до 9 души - председател, зам. председател, касиер и членове, както и контролна комисия от трима души - председател и двама членове;
-гласува размера на годишния членски внос;
-приема програма за дейността на клуба за съответната година, определя източниците и размера на нейното финансиране.
Чл. 14. Клубният съвет:
-организира и ръководи дейността на клуба в периода между две отчетно-изборни събрания;
-изработва правилник за вътрешния ред; 
-изготвя и представя на общото събрание годишен отчет за дейността на клуба; 
-предлага програма за дейността на клуба и разпределението на средствата за мероприятия; 
-прави предложение за утвърждаване от общото събрание на план-сметка за разходите на средствата на клуба; 
-поддържа връзка с държавни и общински органи, с неправителствени организации, частни физически лица, фирми, фондации и други; 
-представя годишен финансов отчет в срок до 31 януари за предходната година.
Чл. 15. Контролната комисия упражнява контрол за целесъобразното и законосъобразно разходване на средствата на клуба, както и за опазване на неговото имущество.
Чл. 16. (Отм. и изм. с решение №160/06.08.2020г. по Административно дело №176/2020г. на Административния съд- Кърджали) Задължения на членовете на клуба на пенсионера:
-да спазват правилника за вътрешния ред;
-да полагат грижи за поддържане на добра хигиената в клуба;
-да полагат грижи за стопанисване на помещенията и опазване на имуществото на клуба;
-да спазват Наредбата за организацията и дейността на клуба на пенсионера и хората с увреждания в община Кирково.
Чл. 17. В клуба се води следната задължителна документация:
-приходно - разходна книга;
-инвентарна книга за имуществото на клуба;
-протоколни книги за отразяване на решенията на общото събрание, на клубния и контролния съвет;
-удостоверения за регистрация от Регионална здравна инспекция;
-заповеди и указания от общинска администрация и Регионална здравна инспекция;
Чл. 18. (1) Обществени организации с нестопанска цел, регистрирани по законите на Република България, могат да ползват клуба за свои мероприятия без заплащане на наем.
(2) (изм. и доп. с Решение №200/16.06.2025 г. на Общински съвет-Кирково в сила от 01.01.2026 г.) Клубът на пенсионера и хора с увреждания на територията на община Кирково може да бъде предоставян за ползване на трети лица, в т. ч. политически партии, при заплащане на наемна цена в размер на 10.00 /десет/ лева „5.11 €“на час /без ДДС/. 
(3) Уредникът на клуба на пенсионера и хората с увреждания приема заявка за ползване на клуба от трети лица, организации и политически партии и съставя график. 

Раздел ІІІ
ФИНАНСИРАНЕ
Чл. 19. (1) Издръжката на клуба е включена в бюджета на общината, функция „Социално осигуряване, подпомагане и грижи”, група дейност „Клубове на пенсионера, инвалида и други”.
(2) Разходите по поддръжката на клуба са за  осветление, отопление, телефон, вода и ремонти, както и средствата за фонд „Работна заплата” и осигурителните вноски на уредниците на клубовете, са за сметка на общинския бюджет.
Чл. 20. Отдел Образование, култура, здравеопазване, социални дейности, спорт и туризъм“ в община Кирково предлага необходимите средства за дейността и издръжката на клуба за включване в общинския бюджет за съответната година.
Чл. 21. Отдел „Финансови дейности” в община Кирково подпомага финансово и извършва контрол по законосъобразното разходване на бюджетните средства от клуба.
Чл. 22. Източници на финансиране на клуба са:
-средства от общинския бюджет;
-доброволни вноски, вкл. от членски внос;
-дарения и спонсорство;
-наеми.
Чл. 23. Паричните вноски в клуба се събират от касиера на клуба срещу квитанция, а събраните суми се внасят по сметка на името на клуба.

Раздел ІV
ЗАКЛЮЧИТЕЛНИ РАЗПОРЕДБИ
§ 1. Указания по приложението на Наредбата издава Кмета на община Кирково.
§ 2. Настоящата наредба е приета с Решение № 111/27.05.2016 г. на Общински съвет -Кирково и влиза в сила от датата на нейното приемане.
§3. /Нов с решение № 200 по протокол. № 20/ 16.06.2025 г./ Наредба за изменение и допълнение на Общински съвет - Кирково влиза в сила от датата на въвеждане на еврото в Република България.

